|  |  |
| --- | --- |
| Trosolwg  | Mae’r safon hon yn ymwneud â chynnwys pobl drwy gomisiynu cydgynhyrchiol er mwyn darganfod pa feysydd y mae’n rhaid rhoi blaenoriaeth iddynt pan fydd adnoddau’n brin. Mae’n cynnwys nodi blaenoriaethau unigolion a phobl allweddol, gweithio gydag unigolion a phobl allweddol i gydbwyso’r galwadau ar adnoddau, a darparu gwybodaeth i reolwyr a phobl sy’n gwneud penderfyniadau.Mae’r SGC hon yn berthnasol i unigolion sydd yn ymwneud â chomisiynu, caffael a chontractio mewn gwasanaethau gofal cymdeithasol. |
| Meini prawf perfformiadMae’n rhaid i chi allu:Mae’n rhaid i chi allu:Mae’n rhaid i chi allu: | Nodi blaenoriaethau unigolion a phobl allweddol 1. nodi **unigolion** a **phobl allweddol** sy’n dymuno cymryd rhan mewn comisiynu **cydgynhyrchiol**
2. defnyddio ystod o dechnegau i gefnogi comisiynu cydgynhyrchiol
3. cytuno gydag unigolion a phobl allweddol ar y dulliau mwyaf addas o nodi blaenoriaethau comisiynu
4. darparu **gwybodaeth** am osod blaenoriaethau o fewn polisïau, strategaethau a gwerthoedd cyffredinol eich sefydliad
5. darparu gwybodaeth ac esboniadau ynghylch y ddarpariaeth, anghenion, galwadau ac **adnoddau** sydd ar gael ar hyn o bryd i fynd i’r afael â disgwyliadau
6. ymyrryd er mwyn rheoli anghydfod neu gamddealltwriaeth, os oes angen
7. cynorthwyo’r broses o negodi gydag unigolion a phobl allweddol er mwyn datblygu **meini prawf** posibl ar gyfer penderfynu ar flaenoriaethau, gan ystyried blaenoriaethau strategol y cytunwyd arnynt a gwerthoedd a pholisïau’r sefydliad ynghylch **cynaliadwyedd**, cydraddoldeb ac **amrywiaeth**
8. asesu’r risgiau sy’n gysylltiedig â’r blaenoriaethau arfaethedig
9. cynnal cofnodion eglur a chywir o’r broses flaenoriaethu

Gweithio gydag unigolion a phobl allweddol i gydbwyso’r galwadau ar adnoddau 1. darparu cyfleoedd i unigolion a phobl allweddol amlygu galwadau am adnoddau ac anghenion heb eu bodloni er mwyn gwella **canlyniadau**
2. darparu gwybodaeth gywir am yr adnoddau sydd ar gael
3. darparu gwybodaeth eglur am y meini prawf a fydd yn berthnasol i ddyrannu adnoddau
4. esbonio goblygiadau blaenoriaethau y cytunwyd arnynt mewn perthynas â galwadau eraill ar adnoddau
5. annog atebion creadigol ar gyfer mynd i’r afael ag anghenion a galwadau heb eu bodloni
6. awgrymu dewisiadau a **dulliau amgen** posibl pan na ellir ateb y galw
7. ystyried sut y dylid rheoli’r **risgiau** sy’n gysylltiedig â dyrannu adnoddau
8. cynnal cofnodion eglur a chywir o’ch gwaith i amlygu galwadau am adnoddau
9. myfyrio ar eu sgiliau eich hun o ran annog cydgynhyrchu a darparu gwybodaeth
10. amlygu unrhyw feysydd ar gyfer eich datblygiad eich hun

 **Rhoi adborth er mwyn llywio’r gwaith o ddyrannu adnoddau a gosod blaenoriaethau** 1. casglu’r canlyniadau o’ch gwaith ynghyd i nodi blaenoriaethau, galwadau am adnoddau ac adborth arall
2. darparu gwybodaeth ar ffurf **hygyrch** i **bobl berthnasol** am adborth ynghylch unrhyw atebion creadigol ar gyfer mynd i’r afael ag anghenion a galwadau heb eu bodloni
3. rhannu eich barn am osod blaenoriaethau a dyrannu adnoddau gyda phobl berthnasol
4. rhoi adborth cywir, hygyrch a chyfredol gan unigolion a phobl allweddol i’r bobl sy’n gwneud penderfyniadau
5. darparu gwybodaeth hygyrch am hynt y broses gwneud penderfyniadau i unigolion a phobl allweddol
 |
|  |  |

|  |  |
| --- | --- |
| Gwybodaeth a dealltwriaeth |  **Yn benodol i’r SGC hon** |
| Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall: | 1. dulliau a thechnegau ar gyfer ymgysylltu ag unigolion a rhanddeiliaid eraill
2. sut i ddefnyddio cymorth a thechnegau cyfathrebu mewn gweithgareddau ymgysylltu
3. sut i ymgysylltu â phobl a fu’n anodd eu cyrraedd mewn gweithgareddau ymgysylltu blaenorol
4. y strategaethau sydd ar gael ar gyfer nodi a gwella canlyniadau, a sut i’w cymhwyso i amrywiaeth o flaenoriaethau
5. gwahanol ddulliau o gydbwyso galwadau, a sut i gymhwyso’r rhain
6. dulliau o gyflwyno cynigion a gwybodaeth mewn ffordd sy’n dal dychymyg pobl
7. sut i nodi neu ddatblygu meini prawf y gellir eu defnyddio i benderfynu ar flaenoriaethau
8. **Hawliau**
9. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau
10. gofynion cyfreithiol a gofynion y lleoliad gwaith o ran cwynion a chwythu’r chwiban
11. eich rôl chi a rolau pobl eraill o ran hybu comisiynu **cydgynhyrchiol**
12. rôl darparwyr gwasanaeth ac asiantaethau partner o ran hybu hawliau, dewisiadau, lles a chyfranogiad gweithgar **unigolion**, **pobl allweddol** a chymunedau
13. sut i ymdrin â gwahaniaethu a’i herio
14. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â’i wneud, yn ogystal ag anawsterau gweithredol, adnoddau neu arferion gwael neu wahaniaethol a allai rwystro hawliau unigolion a phobl allweddol

 **Diogelu** 1. deddfwriaeth, polisi cenedlaethol, fframweithiau, systemau lleol a gweithdrefnau amlddisgyblaethol sy’n ymwneud â diogelu ac amddiffyn plant, pobl ifanc ac oedolion
2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol
3. ffactorau sy’n cynyddu’r risg o niwed neu gamdriniaeth bosibl
4. y gwahanol fathau o niwed neu gamdriniaeth, arferion gwael neu arferion gwahaniaethol
5. dangosyddion niwed neu gamdriniaeth bosibl
6. sut a phryd i roi gwybod am unrhyw bryderon ynghylch niwed neu gamdriniaeth, gan gynnwys chwythu’r chwiban
7. beth i’w wneud os ydych wedi rhoi gwybod am bryderon ond nid oes camau wedi’u cymryd i fynd i’r afael â hwy

 **Cynaladwyedd**1. pam mae’n bwysig gweithio mewn ffordd **wleidyddol, economaidd, cymdeithasegol, technolegol, cyfreithiol ac amgylcheddol gynaliadwy**
2. sut y gallwch ddatblygu syniadau newydd cynaladwy yn eich rôl

 Gweithio mewn partneriaeth 1. y ffactorau sy’n gallu effeithio ar weithio mewn partneriaeth
2. technegau ar gyfer gweithio gydag unigolion, pobl allweddol a chymunedau trwy gomisiynu, caffael a chontractio cydgynhyrchiol
3. sut i gefnogi budd pennaf unigolion, pobl allweddol a chymunedau
4. sut i ymgysylltu â gweithwyr proffesiynol gofal cymdeithasol a chaffael yn ystod gweithgareddau comisiynu, caffael a chontractio
5. **blaenoriaethau, buddiannau** a chyfraniadau **rhanddeiliaid**
6. **realiti gweithredol** darparwyr gwasanaeth
7. polisïau, gweithdrefnau, canllawiau a phrotocolau gyda phobl eraill sy’n ymwneud â phartneriaethau
8. sut i asesu effeithiolrwydd gweithio mewn partneriaeth

 **Rheoli risg** 1. y math o risgiau sy’n gysylltiedig â chomisiynu, caffael a chontractio
2. dulliau o nodi, asesu a rheoli risg
3. eich rôl chi o ran nodi, rheoli a rhoi gwybod am risg
4. egwyddorion cymryd risgiau cadarnhaol -
5. **Eich ymarfer**
6. deddfwriaeth, codau statudol, safonau, rheoliadau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i’ch rôl comisiynu, caffael a chontractio
7. deddfwriaeth, codau statudol, safonau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i ddarparwyr gwasanaeth ac asiantaethau partner
8. sut i gael gwybod am weithdrefnau a ffyrdd cytûn o weithio, a gweithio yn unol â hwy
9. gwersi a ddysgwyd o adroddiadau, gwaith ymchwil ac ymchwiliadau’r llywodraeth ynghylch methiannau difrifol o ran ymarfer iechyd neu ofal cymdeithasol, ac o ymyraethau llwyddiannus
10. sut mae eich rôl yn cyfrannu at waith eich sefydliad a ble y gallwch fynd am gymorth
11. sut i asesu effaith gweithgareddau comisiynu, caffael a chontractio ar unigolion, pobl allweddol a rhanddeiliaid eraill
12. sut i fesur cyflawni **canlyniadau**
13. natur a phwysigrwydd darpariaeth ataliol a chymunedol
14. ffactorau sy’n gallu achosi gofynion sy’n gwrthdaro
15. technegau ar gyfer datrys problemau a meddwl yn arloesol
16. sut i gyflawni eich rôl o ran rheoli adnoddau, gan gynnwys rheoli eich amser eich hun
17. sut i brisio a gweithio o fewn cyllidebau
18. sut a phryd i geisio cymorth gyda chyfyng-gyngor a gwrthdaro moesegol yn eich gwaith
19. eich cefndir, profiadau a chredoau eich hun a allai gael effaith ar eich ymarfer
20. sut i ddefnyddio **ymarfer seiliedig ar dystiolaeth** i gyfiawnhau eich gweithredoedd a’ch penderfyniadau
21. sut i gyfrannu at ddatblygu systemau, arferion, polisïau a gweithdrefnau
22. sut i herio ymarfer gwael yn eich sefydliad eich hun a sefydliadau eraill
23. **Damcaniaeth ar gyfer ymarfer**
24. sut mae’r modelau **cymdeithasol, meddygol a busnes** yn effeithio ar gyflawni canlyniadau
25. sut mae comisiynu, caffael a chontractio yn gallu cyfrannu at well canlyniadau i unigolion, pobl allweddol a chymunedau

 **Datblygiad personol a phroffesiynol** 1. egwyddorion ymarfer myfyriol sy’n canolbwyntio ar yr unigolyn ac wedi’i seilio ar dystiolaeth
2. eich rôl chi o ran rhannu a datblygu gwybodaeth ac ymarfer gyda phobl eraill, gan gynnwys pobl allweddol a chymunedau
3. sut i roi adborth adeiladol i bobl eraill
4. sut i nodi a chael mynediad at gyfleoedd ar gyfer datblygiad proffesiynol
5. sut i ddatblygu gwybodaeth ac ymarfer proffesiynol trwy oruchwylio a gwerthuso myfyriol
6. **Cyfathrebu**
7. sut i ddefnyddio cyfathrebu fel sail ar gyfer comisiynu cydgynhyrchiol
8. dulliau o hybu cyfathrebu effeithiol â **chydweithwyr**, unigolion a rhanddeiliaid eraill
9. **Delio â gwybodaeth**
10. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth, gan ystyried sensitifrwydd masnachol ac arferion caffael
11. gofynion cyfreithiol a gofynion y lleoliad gwaith o ran cofnodi gwybodaeth a pharatoi adroddiadau o fewn terfynau amser
12. sut i nodi, casglu, mesur ac asesu data a’i gyflwyno fel gwybodaeth
13. sut mae cynhyrchion meddalwedd gwybodaeth yn gallu eich helpu i gasglu gwybodaeth
14. sut i gofnodi gwybodaeth ysgrifenedig yn gywir ac yn eglur, gyda pherthnasedd a lefel briodol o fanylion
15. dulliau o sicrhau bod data a gwybodaeth yn hygyrch i unigolion, pobl allweddol a rhanddeiliaid eraill
16. sut a ble y gellir ac y dylid defnyddio dulliau cyfathrebu electronig

 **Iechyd a Diogelwch** 1. gofynion cyfreithiol a gofynion y lleoliad gwaith o ran iechyd a diogelwch yn yr amgylchedd gweithio
 |

|  |
| --- |
| Gwybodaeth ychwanegol  |
| Cwmpas/ystod yn gysylltiedig â'r meini prawf perfformiad: | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.Pan fydd unigolyn yn ei chael hi’n anodd neu’n amhosibl mynegi ei ddewisiadau ei hun a gwneud penderfyniadau am ei fywyd, er mwyn cyflawni’r safon hon, efallai y bydd angen cynnwys eiriolwyr neu bobl eraill sy’n gallu cynrychioli barn a budd pennaf yr unigolyn. Pan fydd gwahaniaethau ieithyddol yn y lleoliad gwaith, er mwyn cyflawni’r safon hon, efallai y bydd angen defnyddio gwasanaethau cyfieithu neu gyfieithu ar y pryd. Yr **unigolyn** yw’r oedolyn, plentyn neu berson ifanc sy’n derbyn gwasanaeth.**Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr a phobl eraill y mae gan yr unigolyn berthynas gefnogol â nhw.Mae’r broses **cydgynhyrchu** yn cynnwys datblygu perthnasoedd er mwyn cydweithredu ag unigolion, pobl leol, grwpiau cymunedol a sefydliadau. Mae’n golygu defnyddio a datblygu sgiliau a galluoedd pobl trwy gydol yr holl weithgareddau comisiynu, caffael a chontractio, gan gynnwys cynllunio a darparu gwasanaethau. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli, gan ystyried y rolau y mae pobl yn dymuno eu cyflawni.Gall **gwybodaeth** fod yn unrhyw fath o gyfathrebu gan unigolion, pobl allweddol a phobl a sefydliadau eraill, ac amdanynt. Gallai gwybodaeth ymwneud â deddfwriaeth neu arferion gweithio, ac os felly dylid ei throsglwyddo ymlaen gan ddefnyddio gweithdrefnau a allai fod wedi’u sefydlu gan eich sefydliad. Mae’n cynnwys gwybodaeth am berfformiad, gwybodaeth gytundebol flaenorol, gwybodaeth gyfrinachol a gwybodaeth gyhoeddus.Mae **adnoddau** yn cynnwys adnoddau ariannol, dynol a ffisegol, yn ogystal ag amser.**Meini prawf** yw ffactorau y gellir eu defnyddio i fesur a barnu a yw canlyniad wedi’i gyflawni ai peidio, faint o gynnydd a wnaed neu ba mor dda y gwnaed rhywbeth.Er mwyn i wasanaethau fod yn **gynaladwy**, mae’n rhaid iddynt gyflawni’r canlyniadau penodol cyfredol a gallu cyflawni canlyniadau cymdeithasol tymor hwy a ddymunir. Mae hyn yn golygu ystyried unrhyw ffactorau a allai gyfyngu ar y canlyniadau y gall gwasanaethau eu cyflawni yn y dyfodol, yn enwedig ffactorau ariannol, cymdeithasol neu amgylcheddol. Mae’n arbennig o bwysig mewn hinsawdd lle y rhagwelir y bydd anghenion gofal cymdeithasol yn cynyddu mwy na’r cyllid sydd ar gael.**Amrywiaeth** yw’r cysyniad bod pobl yn cael eu gwerthfawrogi fel unigolion, a bod gallu, safbwyntiau a dulliau gwahanol yn fantais gadarnhaol i sefydliadau a chymunedau.**Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.Gallai **dulliau amgen** gynnwys gwahanol ffyrdd o gyflwyno gwasanaethau, cydweithio ymhlith unigolion, grwpiau neu sefydliadau, dod o hyd i wahanol ffynonellau ariannol, defnyddio gweithlu gwahanol neu gymorth cymunedol gan ddefnyddio gwirfoddolwyr.Gall ystod eang o ffactorau ddylanwadu ar **risgiau** ac maent yn cynnwys risgiau i bobl, eiddo a sefydliadau drwy enw da/drwg neu allu i gyflawni eu rolau a’u cyfrifoldebau.Er mwyn i rywbeth fod yn **hygyrch**, dylai fod modd i bawb ei ddefnyddio, waeth beth fo’u gallu, er enghraifft rhywbeth y gall pobl ei ddeall ar ba lefel neu ym mha ffordd bynnag y maent yn cyfathrebu.Gall **pobl berthnasol** gynnwys pobl sy’n gwneud penderfyniadau, unigolion, pobl allweddol, cymunedau, darparwyr gwasanaeth a phobl eraill, a byddant yn amrywio yn unol â’r materion a’r amgylchiadau. |
|  |  |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth:Gwerthoedd: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.**Mae’n rhaid cymhwyso pob datganiad am wybodaeth yng nghyd-destun y safon hon.**Mae’r broses **cydgynhyrchu** yn cynnwys datblygu perthnasoedd ag unigolion, pobl allweddol a chymunedau, gan gydnabod arbenigedd pobl a’r cymorth y maent yn ei gynnig i’w gilydd. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli.Yr **unigolyn** yw’r oedolyn, plentyn neu berson ifanc sy’n derbyn gwasanaeth.**Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw.Defnyddir y model **gwleidyddol, economaidd, cymdeithasegol, technolegol, cyfreithiol ac amgylcheddol** (a adwaenir hefyd fel y model PESTLE) i ddadansoddi’r dylanwadau sydd gan sefydliad ar ei amgylchedd, yn awr ac yn y dyfodol. Fe’i defnyddir i lywio penderfyniadau a galluogi’r sefydliad i ymateb i newid.Mae **blaenoriaethau a buddiannau** rhanddeiliaid yn ymwneud â’r canlyniadau a geisir. Mae’r rhain dan ddylanwad gwahanol athroniaethau, egwyddorion, blaenoriaethau a chodau ymarfer, ac effeithir arnynt gan eu gwahaniaethau o ran maint, strwythur, trefn lywodraethol a chapasiti. Gallant newid dros amser mewn ymateb i ffactorau cenedlaethol a lleol.Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.**Realiti gweithredol** darparwyr gwasanaeth yw’r ffactorau sy’n effeithio ar sut y gallant gynnal eu gwasanaethau eraill, yn enwedig pan fo cystadleuaeth am gyllid a chwsmeriaid.Defnyddir y term **sefydliad** i olygu’r sefydliad rydych chi’n gweithio neu’n gwirfoddoli iddo, neu rydych chi’n berchen arno neu’n ei reoli. O ran pobl sy’n ariannu eu gwasanaethau eu hunain neu’n defnyddio cymorth arall hunangyfeiriedig, mae’n golygu chi a’r bobl a allai fod yn gweithio i chi.**Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.Mae **ymarfer seiliedig ar dystiolaeth** yn defnyddio systemau, prosesau a ‘doethineb ymarfer’ a fu’n effeithiol o ran helpu i gyflawni canlyniadau cadarnhaol. Gallai tystiolaeth fod wedi dod o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a rhanddeiliaid eraill sy’n ymwneud â darparu gwasanaethau gofal.Mae’r **model cymdeithasol** yn disgrifio anabledd fel cyfres o rwystrau mewn cymdeithas ac nid mewn unigolyn, er enghraifft agweddau tuag at bobl sydd mewn angen neu rwystrau ffisegol. Mae’r **model meddygol** yn disgrifio salwch neu anabledd fel rhan gynhenid o’r unigolyn, ac felly byddai’n ceisio trin neu wella’r unigolyn. Mae **modelau busnes** yn cyfeirio at angen sefydliad i weithredu fel busnes o fewn cyfyngiadau ariannol ac, mewn rhai achosion, i wneud elw, er enghraifft mentrau cymdeithasol a busnesau preifat. **Cydweithwyr** yw pobl rydych chi’n gweithio gyda hwy yn eich sefydliad eich hun neu sefydliadau eraill, gan gynnwys eich tîm, rheolwyr, darparwyr gwasanaeth, timau eraill, adrannau eraill a sefydliadau eraill.Glynu wrth godau ymarfer neu ymddygiad lle y bônt yn berthnasol i'ch rôl a'r egwyddorion a'r gwerthoedd sy'n sail i'ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:I gael eu trin fel unigolyn I gael eu trin yn gyfartal a pheidio ag wynebu gwahaniaethuI gael eu parchuI gael preifatrwyddI gael eu trin mewn ffordd urddasolI gael eu diogelu rhag perygl a niwedI gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn hefyd I gyfathrebu gan ddefnyddio eu dulliau cyfathrebu ac iaith ddewisol I allu cael gafael ar wybodaeth amdanynt hwy eu hunain Dylai pob agwedd ar gomisiynu, caffael a chontractio geisio adeiladu ar y gwerthoedd sylfaenol hyn a dylent: Barchu gwerth ac urddas cynhenid pob unigolynParchu hawliau dynol plant, pobl ifanc ac oedolionParchu hawl pobl i gymryd risgiau cadarnhaolBod yn dryloywBod yn atebolBod yn gymesurBod yn gysonBod wedi’u targeduBod yn ddidueddGalluogi darparwyr |

|  |  |
| --- | --- |
| Datblygwyd gan | Sgiliau Gofal a Datblygu  |
| Rhif fersiwn | 2 |
| **Dyddiad y’i cymeradwywyd** | Chwefror 2014 |
| Dyddiad adolygu dangosol | Chwefror 2019 |
| **Dilysrwydd** | Cyfredol |
| **Statws** | Gwreiddiol |
| Sefydliad gwreiddiol | Sgiliau Gofal a Datblygu |
| **URN gwreiddiol** | CPC315 |
| Galwedigaethau perthnasol  | Gwasanaethau Gofal Plant a Gwasanaethau Personol Cysylltiedig; Iechyd a Gofal Cymdeithasol; Swyddog Cynllunio; Swyddog Strategaeth |
| **Cyfres** | Comisiynu, Caffael a Chontractio ar gyfer Gwasanaethau Gofal  |
| **Geiriau allweddol** | Polisïau; blaenoriaethau; cydbwyso; galwadau; adnoddau; ymgysylltu; cydgynhyrchiol; unigolion; rhanddeiliaid  |